स्थानीय समाचार एजेंसी ने महिला के पति से बात की जिन्होंने मुआवज़े के प्रस्ताव को ठुकरा दिया। वह चाहते थे कि मुआवज़े की राशि तय होने से पहले उनकी पत्नी का फ़ुल बॉडी चेकअप हो। गर्भवती महिला छह सितंबर को अपने परिवार के साथ रेस्टोरेंट गई थी जहां उनके खाने में मरा हुआ चूहा पाया गया था। महिला के पति मा ने कहा है कि जब उनकी पत्नी को गर्भ में पल रहे बच्चे की चिंता हुई तो स्टाफ़ के एक सदस्य ने गर्भपात की सलाह दी और उस प्रक्रिया के लिए 20 हज़ार युआन की राशि देने की पेशकश की। सूप में उबले हुए चूहे की तस्वीर चीनी सोशल मीडिया वेबसाइट वीबो पर फैल गई जहां पर लोगों ने गुस्सा ज़ाहिर किया।